Supermasyvi juodoji bedugnė
Supermasyvi juodoji bedugnė – didžiausių juodųjų bedugnių rūšis. Šių juodųjų skylių masė – nuo milijonų iki milijardų Saulės masių (M☉). Stebėjimai rodo, kad beveik kiekviena didelė galaktika centre turi supermasyvią juodąją bedugnę. Tarpžvaigždinės medžiagos akrecija į supermasyvias juodąsias bedugnes yra procesas, kurio metu energija aprūpinami aktyvioji galaktika ir kvazarai. Arčiausiai nuo Žemės esančia supermasyvia juodąja bedugne laikomas 25 640 šviesmečius nutolęs Šaulys A* Didžiausia žinoma supermasyvi juodoji bedugnė yra net 66 mlrd. Saulės masių sverianti Ton 618.